Kāpo Kako

Kāpo Kako (, dzimis ) ir somu hokejists, spēlē uzbrucēja pozīcijā. Pašlaik (2026) Kako pārstāv Nacionālās hokeja līgas klubu Sietlas "Kraken".

 Karjera 
Savu karjeru Kako sāka savā dzimtās pilsētas kluba Turku TPS sistēmā. Debijas spēli pieaugušo komandā Kako aizvadīja 2017.—18., savukārt 2018.—19. gada sezonā uzbrucējs ar 38 rezultativitātes punktiem bija jau viens no rezultatīvākajiem TPS spēlētājiem.

2019. gada jūlijā Kako noslēdza trīs gadu līgumu ar NHL klubu Ņujorkas "Rangers".Pēc sākuma līmeņa līguma noslēgšanas ar "Rangers" Kakko kā ierobežoti brīvais aģents 2022. gada 28. jūlijā atkārtoti parakstīja līgumu uz diviem gadiem par 4,2 miljoniem dolāru ar Ņujorku.https://www.nhl.com/rangers/news/rangers-agree-to-terms-with-kaapo-kakko/c-335119662

2024. gada 18. decembrī Kako tika aizmainīts uz Sietlas "Kraken" komandu, apmaiņā pret amerikāņu aizsargu Vilu Borgenu un divām drafta izvēlēm 2025. gada NHL draftā.

Somijas hokeja izlases sastāvā spēlējis 2019. gada Pasaules čempionātā, tajā kopā ar izlasi izcīnot zelta medaļas. Somijas junioru hokeja izlases sastāvā Kako ir ieguvis zelta medaļas gan 2018. gada Pasaules čempionātā U-18 vecumā, gan 2019. gada Pasaules čempionātā junioriem. 
 Atsauces 

 Ārējās saites 

Kategorija:2001. gadā dzimušie
Kategorija:Somijas hokejisti
Kategorija:Ņujorkas "Rangers" spēlētāji
Kategorija:Sietlas "Kraken" spēlētāji
Kategorija:Somijas sportisti 2026. gada ziemas olimpiskajās spēlēs
Kategorija:Hokejisti 2026. gada ziemas olimpiskajās spēlēs
Kategorija:Somijas olimpiskie bronzas medaļnieki
Kategorija:2026. gada ziemas olimpisko spēļu medaļnieki
Kategorija:Olimpiskie bronzas medaļnieki hokejā